आज मोदी की प्रधानमंत्री की सार्थकता सिद्ध होने के बाद ओबामा के साथ दुनियाभर से मोदी को बधाई के साथ निमंत्रण मिल रहे हैं,यह वही मोदी है,जिन्हें अमेरिका ने वीसा नहीं दिया। आज जिन्होंने नकारा देश की जनता से मिले जनादेश के बूते वहीं लोग मोदी को गले लगाने को बेकरार है। ऐसे में मोदी की विदेश नीति क्या होगी,यह तो मोदी के प्रधानमंत्री पद की शपथ लेने के बाद बनने वाली केन्द्र सरकार और मोदी पालिसी पर निर्भर होगा,क्योंकि साफ है मोदी ने देश की आजादी नहीं देखी,लेकिन साधारण परिवार में जन्म लेकर वह सघर्ष जरूर किया और देखा है जो आवाम को पिछले साठ साल से दीमक की तरह चाट रहा था। देश के कायाकल्प के साथ नए स्वराज की शुरूआत आजादी के बाद के लोगों के माध्यम से हो रही है अच्छी बात है, गर्व है महात्मा गांधी के गृहराज्य से उठे तुफान ने ऐसी सुनामी का रूप धरा जिस में कई दिग्गज ही धराशायी नहीं हुए बल्कि वह पार्टी भी इस कदर धराशायी हो गई जो आज तक महात्मागांधी के नाम पर पीढ़ी दर पीढ़ी सत्तासुख भोगती आ रही थी,वंशवाद की इस बेल का ऐसा अंत जनादेश के माध्यम से कभी नहीं देखा,स्थिति यह आ गई कि देश में सबसे लम्बे समय तक शासन की बागड़ोर संभालने वाली पार्टी कांग्रेस (आई) इस दयनीय स्थिति में है कि आंकड़ो की गणित के आधार पर वह लोकसभा में नेता प्रतिपक्ष का दावा भी पेश नहीं कर सकती। जनादेश ने उसे आत्मसात करने के लिए पांच साल दे दिए तो मोदी पर विश्वास करके पूदे देश की चाबी सौप दी गई है। अब देखना यह है कि मोदी जनता के विश्वास पर खरा उतरते हैं या फिर कांग्रेस आत्मसात करने के साथ पांच साल में जनता को भरोसे में लेने में सफल होती है।